OzLabs/hebrew-wiki-articles huggingface dataset:
ג'ף הרסט

סר ג'פרי צ'ארלס (ג'ף) הרסט (באנגלית: Geoffrey Charles "Geoff" Hurst; נולד ב-8 בדצמבר 1941) הוא כדורגלן עבר אנגלי ששיחק בעמדת החלוץ המרכזי בווסטהאם יונייטד ונבחרת אנגליה, עימה זכה במונדיאל 1966; הוא השחקן הראשון שהבקיע שלושער במשחק הגמר של המונדיאל, והיחיד שהבקיע שלושער של שערי שדה בגמר המונדיאל. שערו המפורסם ביותר היה שער ומבלי שהובקע בגמר מונדיאל 1966 במשחק בו אנגליה גברה 2:4 על מערב גרמניה בתום ההארכה.

== קריירה ==
הרסט נולד באשטון שבלנקשייר, בצפון אנגליה, אך גדל באסקס שבמזרחה. הוא היה שחקנה של וסטהאם עוד מגיל הנוער. בצעירותו שיחק קריקט ברמת נבחרת אסקס, במקביל לכדורגל.

על המגרש תופקד בתחילה כקשר, אולם מנג'ר הפטישים רון גרינווד (Greenwood) הסב אותו למרכז ההתקפה. ההסבה עלתה בהצלחה: במשך שתים עשרה שנותיו כשחקן וסטהאם הבקיע 252 שערים ב-502 הופעות בכל המסגרות. יחד עם וסטהאם זכה בגביע ה-FA ב-1964, ובגביע אירופה למחזיקות גביע שנה לאחר מכן.

את הופעת הבכורה הבינלאומית שלו ערך מספר חודשים בודדים לפני מונדיאל 1966, שאותו ארחה אנגליה. בשלב הבתים לא שיחק, אולם פציעתו של ג'ימי גריבס פינתה לו מקום בהרכב בשלב רבע הגמר. אנגליה גברה על ארגנטינה על חודו של שער שהבקיע הרסט, ולאחר מכן בחצי הגמר, בתוצאה 1–2 על פורטוגל, הודות לבישולים של הרסט (וצמד של בובי צ'רלטון).

לקראת משחק הגמר מול גרמניה המערבית, עמד מנג'ר אנגליה אלף רמזי בפני החלטה קשה: האם להחזיר להרכב את גריבס שהחלים בינתיים, או להעדיף על פניו את הרסט שהוכיח את עצמו בשני השלבים הקודמים. רמזי בחר, בניגוד מוחלט לפרשני הכדורגל ולדעה הרווחת בתקשורת האנגלית, לתת דווקא לג'ף הרסט אשראי נוסף.

הרסט הצדיק את אמונו של רמזי כשהבקיע בגמר שלושה מארבעת השערים, שבכוחם גברה אנגליה על גרמניה המערבית בתוצאה 2:4 בהארכה. השני מבין שעריו היה שנוי במחלוקת ומכונה כיום "שער ומבלי". הכדור שניתז מטה מהמשקוף והיה ספק אם אכן עבר במלוא היקפו את קו השער. בעצת הקוון אישר שופט המשחק את שער היתרון האנגלי, שכונה שער ומבלי. בדקות הסיום של ההארכה, כאשר הגרמנים שלחו את כל שחקניהם קדימה בתקווה להשיג שוויון, כבש הרסט, ממש עם שריקת הסיום, את שערו השלישי שחתם את המשחק, כשאוהדים אנגלים כבר החלו לפרוץ למגרש.

בשנים שלאחר הזכייה במונדיאל לא זכה הרסט בתארים נוספים, אם כי המשיך לשחק בהרכב הנבחרת ובווסטהאם. בשלהי הקריירה שלו שיחק בסטוק סיטי ובוסט ברומיץ' אלביון, ואחר כך גם בקבוצות בארצות הברית, כווית ואירלנד. לאחר פרישתו מכדורגל החל בקריירה לא מרשימה כמנג'ר, שכללה חמש שנים כעוזרו של גרינווד באימון הנבחרת האנגלית, וקדנציה כושלת כמנג'ר צ'לסי. לאחר מכן פרש גם מאימון, ומאז הוא איש עסקים ונואם מבוקש בבריטניה.

== קישורים חיצוניים ==

* 

* [http://www.rsssf.com/miscellaneous/hurst-intlg.html סיכום הופעותיו הבינלאומיות של ג'ף הרסט]

קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני וסטהאם יונייטד
קטגוריה:כדורגלני סטוק סיטי
קטגוריה:כדורגלני וסט ברומיץ' אלביון
קטגוריה:כדורגלני נבחרת אנגליה
קטגוריה:מאמני כדורגל אנגלים
קטגוריה:מאמני צ'לסי
קטגוריה:חברי היכל התהילה של הכדורגל האנגלי
קטגוריה:אבירים בריטים
קטגוריה:חברים במסדר האימפריה הבריטית
קטגוריה:כדורגלני מונדיאל 1966
קטגוריה:כדורגלני מונדיאל 1970
קטגוריה:כדורגלני יורו 1968
קטגוריה:אנגלים שנולדו ב-1941
מחוזות תוניסיה

200px
תוניסיה מחולקת ל-24 מחוזות, הגדול שבהם הוא תטאווין שבדרום והקטן הוא תוניס שבצפון. המחוזות מחולקים לכ-264 נציגויות שבראש כל אחת מהן עומד מושל. הנפות מחולקות גם הן לעיריות<ref></ref> ולמועצות מקומיות<ref></ref>. כל המחוזות נקראים על שם הערים המרכזיות שבהם, המהוות גם את המרכזים המנהליים שלהם.
{| class="wikitable centre sortable"
!מספר
!מיקום על המפה
!שם המחוז
!עיר בירה
!אוכלוסייה<ref name="ins">[http://rgph2014.ins.tn/fr/resultats Recensement de 2014 (Institut national de la statistique)]</ref>
!שטח (בקמ"ר)
!מספר נציגויות
!עיריות
|-
|1
|מרכז
|אריאנה 
|אריאנה
|
|482
|7
|6
|-
|2
|מרכז
|בז'ה
|בז'ה
|
|
|9
|12
|-
|3
|מרכז
|בן ערוס
|בן ערוס
|
|761
|12
|13
|-
|4
|מרכז
|ביזרטה
|ביזרטה
|
|
|14
|17
|-
|5
|מרכז
|גאבס
|גאבס
|
|
|10
|16
|-
|6
|מרכז
|גאפסה
|גאפסה
|
|
|11
|13
|-
|7
|מרכז
|ז'נדובה
|ז'נדובה
|
|
|9
|14
|-
|8
|מרכז
|קירואן
|קירואן
|
|
|11
|19
|-
|9
|מרכז
|קסרין
|קסרין
|
|
|13
|19
|-
|10
|מרכז
|קבילי
|קבילי
|
|
|6
|8
|-
|11
|מרכז
|אל-כאף
|אל-כאף
|
|
|11
|15
|-
|12
|מרכז
|מהדיה
|מהדיה
|
|
|11
|18
|-
|13
|מרכז
|מנובה
|מנובה
|
|
|8
|10
|-
|14
|מרכז
|מדנין
|מדנין
|
|
|9
|10
|-
|15
|מרכז
|מונסתיר
|מונסתיר
|
|
|13
|31
|-
|16
|מרכז
|נאבל
|נאבל
|
|
|16
|27
|-
|17
|מרכז
|ספקס
|ספקס
|
|
|16
|23
|-
|18
|מרכז
|סידי בוזיד
|סידי בוזיד
|
|
|12
|17
|-
|19
|מרכז
|סליאנה
|סליאנה
|
|
|11
|12
|-
|20
|מרכז
|סוסה
|סוסה
|
|
|16
|18
|-
|21
|מרכז
|תטאווין
|תטאווין
|
|
|7
|7
|-
|22
|מרכז
|תוזר
|תוזר
|
|
|5
|6
|-
|23
|מרכז
|תוניס
|תוניס
|
|288
|21
|8
|-
|24
|מרכז
|זגואן
|זגואן
|
|
|6
|8
|}

==קישורים חיצוניים==

==הערות שוליים==

*
קטגוריה:תוניסיה: חלוקה מנהלית
תוניסיה
אנציקלופדיה יהודית קצרה בלשון הרוסית

האנציקלופדיה היהודית הקצרה בלשון הרוסית (רוסית: «Краткая еврейская энциклопедия») שיצאה לאור בירושלים בין השנים 1976–2005, היא המאגר הראשון מאז 1913 המביא מידע מקיף ומגוון על ענייני יהודים ויהדות בשפה הרוסית.

האנציקלופדיה יצאה לאור בהוצאת מאגנס של האוניברסיטה העברית; עורכים: י' אורן (נדל), נ' פרת; יועצים מדעיים ראשיים: פרופ' ח. ביינארט, פרופ' מ. זנד.

באנציקלופדיה רוכז מידע עדכני על תולדות עם ישראל, על מורשתו, על תרבותו ועל ארצו ומדינתו. תשומת-לב רבה נתייחדה לחידוש הישות המדינית העצמאית של האומה וכן לתולדות יהודי רוסיה בכל הדורות, ובפרט - לתחייה הלאומית שמתחוללת בקיבוץ יהודי זה למן השליש האחרון של המאה העשרים.

במשך 30 שנים יצאו לאור 11 כרכים ועוד שלוש חוברות מילואים, ובהם כ-5,300 ערכים מסודרים לפי אותיות האלף בית הקירילי. הכרך האחרון (ה-11) הוא מפתח עניינים (אינדקס) שערכיו מכילים לא רק את מקום אזכורו של השם או המושג באנציקלופדיה, אלא גם קשרים אסוציאטיביים בין המושגים. לכן יש לכרך זה ערך אינפורמטיבי בפני עצמו.

משנת 2005 מופיעה באינטרנט הגרסה המעודכנת והמורחבת של האנציקלופדיה. האתר פותח בתמיכה של קרן אבי חי וועידת התביעות.

==קישורים חיצוניים==
* 

==הערות שוליים==

יהודית קצרה בלשון הרוסית
קטגוריה:אנציקלופדיות בשפה הרוסית
נוגדן תוך-ורידי

נוגדן תוך-ורידי (באנגלית Intravenous immunoglobulin בקיצור IVIG) הוא רכז אימונוגלובולינים (תוצר של סינון דם אנושי) המשמש כתרופה במצבים שונים.
==שימושים==
נוגדן תוך-ורידי משמש למצבים רפואיים שבהם צריך להעלות את רמת הנוגדנים בדמו של מטופל. בעיקר במקרים של כשל חיסוני המתבטאים ברמות נמוכות של נוגדנים. דוגמה למצבים אלו: תסמונת העדר נוגדנים תורשתית XLA, מצבים קיצוניים של אנמיה גנטית, מצבים שונים של סרטן, אפילפסיה ועוד.

נוגדן תוך-ורידי מכיל תמצית של אימונוגלובולינים (נוגדנים) מסוג IgG מפלזמה של יותר מאלף תורמי דם שונים. הוא ניתן בהזלפה תוך-ורידית על ידי אינפוזיה פעם בשלושה עד ארבעה שבועות והאפקט שלו נמשך למשך שבועיים עד שלושה חודשים.

==אופן הפעולה==
האופן המדויק שבו IVIG מדכא תגובות דלקתיות מזיקות אינו ידוע. ייתכן שהנוגדנים החדשים נקשרים באופן ישיר לנוגדנים חריגים בגוף המטופל ובכך גורמים לסילוקם. תאוריה נוספת מציעה שהריכוז הגבוה של נוגדנים שהוספו לגוף מעוררים אצל המטפל את מערכת המשלים, ובכך מביאים לסילוק מוגבר של כל הנוגדנים מהגוף, כולל הנוגדנים המזיקים. השפעה נוספת נעשית על ידי חסימה של קולטנים לנוגדנים על תאי מערכת החיסון ובכך מפחיתים את הנזק הנגרם על ידי תאים אלו.

==שימוש== 
מחלות אוטואימוניות:
* טרשת נפוצה
* מיאסטניה גראביס
* תסמונת גייאן-בארה
* נוירופתיה פריפרית
* דלקת מפרקים שיגרונית
* זאבת
* אסתמה (לעיתים נדירות)
* אנמיה אפלסטית
* אנמיה מסוג X-linked agammaglobulinemia - XLA
* Chronic inflammatory demyelinating polyneuropathy - CIDP
* multifocal motor neuropathy with conduction block - MMN 
* immune thrombocytopenic purpura - ITP 
* chronic fatigue syndrome - CFS
* תסמונת סוסק
מחלות חסך חיסוני תורשתי
* X-linked agammaglobulinemia - XLA 
* common variable immunodeficiency - CVID
זיהומים
* זיהום ויראלי מסוג respiratory syncytial virus - RSV
* מחלת קווסקי (Kawasaki disease)
* dermatomyositis and polymyositis 
סרטן
* בסוגים שונים של סרטן כגון: לוקמיה לימפוציטית כרונית (CLL) ומיאלומה נפוצה (MM).

==תופעות לוואי וסיבוכים==
* כאב ראש
* דרמטיטיס, בדרך כלל התקלפות של העור בכפות הידיים והרגליים
* זיהום כתוצאה ממנת דם נגועה- נדיר כיום. הזיהום הוא בדרך כלל נגיפי ועלול להיות HIV (נגיף האיידס) או נגיף הצהבת. ישנה גם אפשרות תאורטית שסיכויה לא ידוע למחלת קרויצפלד-יעקב
* בצקת ריאתית כתוצאה מהעירוי
* תגובה אנפילקטית
* צהבת הנגרמת באופן ישיר על ידי נוגדנים מהתרופה
* כשל כלייתי אקוטי
* פקקת ורידים כתוצאה מהעירוי
* דלקת קרום המח אספטית

==קישורים חיצוניים==

*[http://www.emedicine.com/med/topic3546.htm דף התרופה באתר Emedicine מכיל קישורים למאמרים רבים (באנגלית)]
* [http://www.health.gov.il/units/pharmacy/trufot/Mucar_List.asp?p=1&Sr_Type=Activ&Y_Name=HUMAN%20IMMUNOGLOBULIN&Letter=HUMAN%20IMMUNOGLOBULIN&safa= רשימת התרופות הרשומות בארץ המכילות אימונוגלובולין הומני - באתר משרד הבריאות]

קטגוריה:ערכים שבהם תבנית בריטניקה אינה מתאימה
קטגוריה:תרופות
קטגוריה:נוגדנים
אולף השלישי, מלך דבלין

אולף השלישי גות'פרית'סון או בן גות'פרית' (גוטפריד) (בנורדית עתיקה: Óláfr Guðfriðarson; נפטר ב-941) היה בן השושלת הנורדית-גאלית ווי אימייר, היה מלך דבלין בשנים 934-941. אביו, גות'פרית', מלך על דבלין ועל יורק עד שגורש מיורק על ידי אתלסטאן, מלך אנגליה, בשנת 927.

אולף נשא לאישה את בתו של קונסטנטין השני, מלך סקוטלנד, וכרת ברית עם אוון הראשון מסטרתקלייד. ב-937 הוביל את בעלי בריתו נגד אתלסטאן בקרב ברוננבורך, שבו נחל תבוסה מוחצת.

לאחר מותו של אתלסטן ב-939 פלש אולף פעם נוספת ליורק, ואילץ את אדמונד הראשון, יורשו של אתלסטאן, לחתום על חוזה שבו העביר לידי אולף את נורת'מבריה וחלקים ממרסיה. הוא לא הספיק ליהנות מנחלותיו החדשות לאורך זמן, כיוון שנפטר שנתיים לאחר מכן. יורשו היה אולף קואראן.

==קישורים חיצוניים==
* 

קטגוריה:מלכי אירלנד
קטגוריה:נפטרים ב-941
רגוזה

רגוזה (איטלקית: Ragusa, בסיציליאנית: Rausa ), עיר בסיציליה, איטליה. אוכלוסיית העיר מונה 71,765 תושבים נכון לדצמבר 2005.

==היסטוריה==
רגוזה נוסדה בשנת 1800 לפני הספירה על ידי סיקולים (ביוונית: Sikeloi). שמה של העיר נגזר משם שבט היוונים "רוגוז" שמשמעו "דגנים (שיפון)". ב-9 בינואר 1693 נהרסה רגוזה ברעידת אדמה, בה נהרגו 5,000 נפשות ונהרסה מעל מחצית מהעיר (ראו רעידת האדמה של רגוזה). לאחר רעידת האדמה נבנתה העיר מחדש לפי תוכניותיו של מריו ספדה (Mario Spada) שהיה האדריכל של רגוזה, מגדולי אמני המנייריזם. משנת 1694 עד 1740 נבנתה קתדרלת רגוזה סן ג'ובאני, לפי תוכניותיו של ספדה.

==אתרים בעלי חשיבות==
===ארמונות ברגוזה===
*ארמון דונה פוגטה (באיטלקית: דונה פוגטה - Palazzo Donnafugata)
*ארמון צקו (באיטלקית: פלאצו צקו - Palazzo Zacco)
*ארמון לופיס (באיטלקית: פלאצו לופיס - Palazzo Lupis)

===כנסיות===
*הדואומו של רגוזה (באיטלקית: Duomo)
*קתדרלת רגוזה סן ג'ובאני (באיטלקית: Chathedral San Giovanni)
*סן ג'וזפה (באיטלקית: San Giuseppe)
*סן ג'ורג'ו (באיטלקית: San Giorgio)

== יהודי רגוזה ==
ברגוזה התקיימה קהילה יהודית עוד מהתקופה הרומית.

==לקריאה נוספת==
<div style="direction: ltr;">
* S.Bottari "Contributi alla conoscenza dell´architettura dell´700 in Sicilia" "Palladio" VIII 1958, S.69
*Anthony Blunt "Sicilian Baroque" Rome 1968, S.149, Nr. 71.
</div>

== קישורים חיצוניים ==

* 
* 
* 

קטגוריה:סיציליה: ערים
שומר פשוט

שומר בשוק

שֻׁמָּר פשוט (שם מדעי: Foeniculum vulgare) הוא צמח רב-שנתי ממשפחת הסוככיים. גובהו בין מטר אחד לשלושה מטרים.

מוצאו באזור אגן הים התיכון. תפוצתו כוללת מקומות בהם ניקוז המים גרוע, ליד מקורות מים (כגון נחלים ומעיינות) וליד הים. השומר הפשוט מעדיף מורדות אבניים וסלעיים.

עליו מנוצים, חתוכים לאונות דקות בצבע ירוק כהה. בחורף עליו נובלים ונהפכים אפורים. עליו של השומר מזוהים לעיתים בטעות כעלי שבת ריחני, הידועים גם בשמם העממי, שמיר. פריחתו איננה סדירה, ונמשכת מאפריל ועד נובמבר.

== שימושים ==
זן מתורבת של השומר מתאפיין בגבעול תחתון מעובה שצורתו מעין בצל (אין זה בצל אמיתי, כיוון שהוא נמצא מעל האדמה). "בצל" זה נמכר מסחרית כירק, המשמש הן בסלטים והן בבישול.

מהשומר הגדל בר בישראל אפשר לאכול את העלים, שהם בעלי טעם אניס עדין. גבעוליו דקים וקשים; יש המשתמשים בהם כשיפודים לצלייה.

זרעיו של השומר משמשים כתבלין, בין השאר בתערובת התבלינים ארב דה פרובאנס הנפוצה במטבח הצרפתי.

לשומר מספר שימושים ברפואה טבעית: הוא נחשב יעיל נגד דלקות ונגד בעיות עיניים, קשיי עיכול, כאבי בטן, שלשולים, קלקולי קיבה ונפיחויות, וכן מעודד יצירת חלב אם, אם כי אין לכך סימוכין בספרות המדעית.

בקוסמטיקה הוא נחשב כמועיל בבעיות עור ומונע הזדקנות מוקדמת.

<gallery>
קובץ:Fenchelknolle.jpg|עלי שומר כירק
קובץ:Fennel seed.jpg|זרעי שומר
</gallery>

==ראו גם==
* אניס

== קישורים חיצוניים ==

* 
* [http://www.dryang.co.il/Magazine/ArticleSingle.aspx?artID=613 שומר - טעם ריח ובריאות], אתר "ד"ר יאנג" לרפואה משלימה
* [https://web.archive.org/web/20070406031820/http://www.ayurveda.org.il/Herbs/fennel.html שומר], באתר הישראלי לרפואה הודית
* 

קטגוריה:צמחים שתוארו ב-1768
קטגוריה:טקסונים שתוארו בידי פיליפ מילר
קטגוריה:תבלינים
קטגוריה:ירקות
קטגוריה:סוככיים
קטגוריה:צמחי מרפא
אסמג'ין

אסמג'ין (Ásmegin) היא להקת פולק מטאל/ויקינג מטאל נורווגית שהוקמה בשנת 1998. שמה של הלהקה לקוח מהמיתולוגיה הנורדית ומשמעות השם היא "בעוצמתם של האלים". הלהקה משלבת במוזיקה שלה את כינור הפידל ובנוסף אליו קלידים, שמעצימים את התחושה ה"ויקינגית" שבמוזיקה של הלהקה.

הליריקה של הלהקה, כמיטב המסורת של להקות הוויקינג מטאל עוסקת במיתולוגיה הנורדית, ובדר"כ חברי הלהקה כותבים אותה בנורווגית או בנורדית עתיקה.
חלק מהשירים באלבום Hin Vordende Sod & Sø עוסקים במחזה מבוסס האגדה, פר גינט (Peer Gynt) של המחזאי הנורווגי הנודע הנריק יוהאן איבסן.

==חברי הלהקה==
* Erik Rasmussen (אריק רסמוסן) - שירת גראול, תופים.
* Marius Olaussen (מריוס אולאוסן) - גיטרה, גיטרת בס, מנדולינה, אקורדיון, מלוטרון, פסנתר.
* Raymond Håkenrud (ריימונד האקנרוד) - גיטרה, גיטרת בס, שירה, פסנתר.
* Tomas Torgersbråten (תומאס טורגרסבראטן) - גיטרה בס.
* Lars Fredrik Frøislie (לארס פרדריק פרוסליי) - קלידים, פסנתר, מלוטרון.
===חברים לשעבר===
* Ingvild Johannesen (אינגבילד יוהנסן) - שירה ופידל.
* Lars Nedland (לארס נדלנד) - שירה נקייה.
* Tommy Brandt (טומי ברנדט) - תופים.
* Bjørn Olav Holter (בג'ורן אולוו הולטר) - שירה.
* Skule Jarl (סקאל ג'ארל) - תופים.
* Iving Mundilfarne (איוונג מונדילפרנה) - חליל, גיטרה.
* Auðrvinr Sigurdsson (אוריווניר סיגורסון) - גיטרה, שירה.
* Anders Torp (אנדרס טרוף) - תופים.

==דיסקוגרפיה==
* Naar Rimkalkene Heves (Demo) - 1999
* Hin Vordende Sod & Sø - 2003
* 2008 - Arv

==קישורים חיצוניים==
* 

קטגוריה:להקות נורווגיות
קטגוריה:להקות פולק מטאל
קטגוריה:להקות שהוקמו בשנת 1998
Black Holes and Revelations

Black Holes and Revelations הוא אלבום האולפן הרביעי של להקת הרוק הבריטית מיוז. הוא יצא במספר מדינות בתחילת יולי 2006.

== הפקה ==
את משמעות שמו הסביר בלאמי בראיון שהעניק למגזין Q בספטמבר 2006:
שם האלבום מצוטט גם במילות השיר השני, "Starlight".

תמונת העטיפה, אותה עיצב סטורם ת'ורג'רסון, מתארת נוף אדום, הדומה לפני מאדים, וארבעה אנשים היושבים סביב שולחן שעליו שלושה סוסים זעירים. מאחור, במטושטש ניתן לראות את כדור הארץ ואת הירח. נראה שהרקע נועד לסמל את סיידוניה (אזור על מאדים). הסוסים מהווים את הקשר לפרשים, ומכאן שם השיר "Knights of Cydonia". הפרשים כנראה מסמלים גם את ארבעת פרשי האפוקליפסה מספר ההתגלות כשלהם סוסים בארבעה צבעים שונים. עיצוב הדיסק כולל גם צילומי מסמכי פרויקט MKULTRA (תוכנית של ה-CIA לשטיפת מוח) שהוסרה חסינותם.

האלבום מכר בבריטניה בשבוע הראשון להוצאתו 115,144 עותקים. הוא נותר בראש טבלת המכירות למשך שבועיים (בשבוע השני מכר 47,519 עותקים).
ברחבי העולם נמכר האלבום בקרוב לשני מיליון עותקים, נכון לסוף שנת 2006.

== רשימת השירים ==

==קישורים חיצוניים==

קטגוריה:אלבומי מיוז
קטגוריה:אלבומים באנגלית
קטגוריה:אלבומי מטאל
קטגוריה:אלבומי רוק אלטרנטיבי
קטגוריה:אלבומי רוק מתקדם
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת וורנר רקורדס
B (שפת תכנות)

B היא שפת תכנות שפותחה במעבדות בל (ומכאן ה-B שבשמה) שהייתה אחת משפות התכנות העיליות הראשונות. שפת C, שבה ובגרסאות המשך שלה משתמשים עד היום, נכתבה בשפת B, וקיבלה את ההשראה לשמה משפה זו: שפה המתקדמת צעד אחד הלאה משפת B.

למעשה השפה נכחדה בעקבות החלפתה בשפת C.

השפה פותחה בעיקר על ידי קן תומפסון, בהשתתפות דניס ריצ'י שלימים פיתח ממנה את שפת C. פורסמה בשנת 1969.

==היסטוריה==
קן תומפסון התבסס בעיקר על שפת BCPL. הוא הסיר ממנה אלמנטים רבים שהרגיש שניתן לוותר עליהם, על מנת להתאים את השפה למגבלות הזיכרון של מיני מחשבים בזמנו. כמו כן השפה כללה שינויים שתאמו את העדפותיו של תומפסון. 

בדומה ל-BCPL ול-FORTH, קיים בשפה רק טיפוס נתונים אחד: מילת מחשב. אופרטורים מסוימים מתייחסים לזה כאל מספר שלם, ואחרים מתייחסים לטיפוס כאל כתובת.

מימושים ראשונים היו עבור PDP-7 ו־PDP-11.

האופי של B, כשפה נטולת טיפוסי נתונים, התאים למחשבים ישנים, אך היווה בעיה עבור PDP-11 ומחשבים מודרניים שבאו אחריו, בהם יש תמיכה בטיפוס תו. החל משנת 1971 עבד דניס ריצ'י על פיתוח השפה והכנסת טיפוסי נתונים חדשים. השפה שהתפתחה נקראה בתחילה B החדש ולאחר הוספת קדם-מעבד ושיפורים נוספים נקרא C.

B המשיכה להיות בשימוש עד שנות ה-90, במערכות משובצות מחשב מסוימות, בשל היותה חסכונית ומספיק טובה לצרכים של מערכות קטנות.

B
טולי ליבגוט

טולי ליבגוט (נולד ב-6 בפברואר 1970) הוא שחקן כדוריד ישראלי, ששיחק בתפקיד השוער בהפועל קריית אונו.

== חייו ==
ליבגוט הוא יליד ריגה, לטביה. בילדותו שיחק כדורסל. לאחר שירותו הצבאי שיחק במכבי רחובות, ולאחר מכן באס"א תל אביב, רמת השרון, הפועל ראשון לציון (במשך שנה), א.כ. נס ציונה (במשך שלוש שנים), ומכבי קריית שרת חולון.

את דרכו החל בנוער של הפועל ראשון לציון בה גדל במחלקת הנוער וכאשר היה בן 17 היה שותף לזכייה הראשונה של הפועל ראשון לציון באליפות, לאחר שירותו הצבאי חתם ליבגוט במכבי רחובות, בה היה שותף להישארות המועדון בליגה. לאחר שנתיים במכבי רחובות חתם בא.כ. נס ציונה בה שיחק במשך שלוש שנים ולאחר מכן חתם בקבוצת אס"א תל אביב בה שיחק במשך חמש שנים, וסייע הוביל לצמרת ליגת העל בכדוריד, אך לא זכה עימה בתארים. לאחר מכן חתם ברמת השרון, ובהמשך בהפועל ראשון לציון, בה שיחק עונה אחת שכללה הופעות שיחקה בליגת האלופות בכדוריד, אך לא זכה עימה בתארים. בשנת 2002 חתם ליבגוט בא.כ. נס ציונה, אותה הוביל לגמר הגביע לאחר שעצר פנדל ניצחון לעידן מימון בחצי הגמר, כאשר נותרו 30 שניות לסוף המשחק, והעלה את נס ציונה לגמר הגביע בו הפסידה למכבי ראשון לציון. ב-2007 חתם ליבגוט במכבי קריית שרת חולון, ביחד עם אחיו דני ליבגוט, לאחר מכן חזר לא.כ. נס ציונה ואחר כך חזר לשחק בשירותיה של במכבי קריית שרת חולון. בעונת 2014\2013, לאחר שמכבי קריית שרת חולון עלתה לליגת העל סיימה הקבוצה במקום ה-6, בזכות הופעות טובות של טולי ליבגוט וירמי סידי ובה אימן דני ליבגוט. במשך מספר עונות הוביל את מכבי קריית שרת חולון להישגים יפים למרות מעמדו של המועדון.

טולי ליבגוט הודיע כי עונת 2017\2018 תהיה עונת פרישה.

טולי נחשב לאחד השוערים הישראלים הטובים שהיו בארץ. בנו החורג, מושיקו אלימלך הוא שוערה של הדאבליסטית הפועל ראשון לציון .

בנו חן ליבגוט, משחק בעמדת הקיצוני במועדון כדוריד חולון.

קטגוריה:שחקני כדוריד ישראלים
קטגוריה:ישראלים ילידי לטביה
קטגוריה:ראשון לציון: ספורטאים
קטגוריה:בוגרי תיכון עמית עמל (ראשון לציון)
קטגוריה:ישראלים שנולדו ב-1970
ספקס (מחוז)

מחוז ספֿקס (בערבית: ولاية صفاقس) הוא אחד ממחוזות תוניסיה. אוכלוסיית המחוז מונה 860,000 תושבים (על פי אומדן המכון לסטטיסטיקה של תוניסיה משנת 2005) ושטח המחוז הוא 7,545 קילומטר רבוע. בירת המחוז היא העיר ספֿקס.

העיר ספֿקס - העיר השנייה בגודלה בתוניסיה, ממוקמת כ-270 ק"מ דרומית מזרחית לתוניס. העיר, שנוסדה בשנת 849 על חורבות היישובים הרומיים טאפארארה וטאיאנא, היא גם עיר הבירה של מחוז ספקס, וגם עיר נמל ים-תיכונית השוכנת במפרץ גבס. אוכלוסיית העיר מונה 340,000 תושבים (2005), ויש בה מפעל תעשייתי לעיבוד פוספט. הנמל של ספקס הוא גדול ומשוכלל, ודרכו נשלחים מדי שנה מאות אלפי טונות של סחורות: פוספטים, שמני זית, תמרים, שקדים, ספוג, עשב חלפה, אריגי משי, צמר, כותנה וסחורות אחרות מתוצרת המקום.

==גאוגרפיה==

גבולות המחוז הם:
* הים התיכון בצד המזרחי.
* מחוז גאבס בצד הדרומי.
* מחוז מאהדיה בצד הצפוני.
* מחוזות: קירואן, סידי באוזידס וגאפסס בצד המערבי.

למחוז מיקום גאוגרפי טוב, עם קו חוף גדול (של קרוב ל-235 ק"מ). מחוז ספקס כולל בתוכו גם את הארכיפלג קארקאנאהס.

==כלכלה==

הכלכלה של מחוז ספקס התבססה בעיקר על שמן זית, דיג ופוספטים. מאז שנות ה-60 של המאה העשרים החלה ספקס בתיעוש כלכלי, עם הופעתם של עסקים קטנים ובינוניים (מפעלים) ועם התפתחות הסקטור השלישוני.
החקלאות, שבאופן ניכר משמשת בה התרבות של הזית, כובשת למרות כל השינויים האלה מקום חשוב בכלכלה האזורית של ספקס.

מחוז ספאקס מפיק כ-40% מתפוקת שמן הזית וכ-30% מתפוקת השקדים של תוניסיה, מה שעושה אותו למפיק הלאומי העליון בחשיבותו בדברים אלו. מרכיב אחר של הכלכלה הספקסיאנית, הוא הניצול של הנפט (גז טבעי).

האוכלוסייה הפעילה מחולקת לשלושה סקטורים:
* חקלאות ודגה (25,3%)
* שירותים (25,6%)
* תעשייה (24,4%)

==סטטיסטיקה==
* חקלאות (בהקטארים):
** שטחים ראויים לעיבוד: 639,000
** שטחים מושקים: 12,300
** יערות ושדות מרעה: 118,000
* יצוא מוצרים:
** שמן זית
** שקדים
** תעשיית בגדים
** טקסטיל
** תעשיית כימיקלים
** פוספטים
** גז טבעי

==ערים==
{| border="0" align="left" style="border: 1px solid #999; background-color:#FFFFFF"
|-align="center" bgcolor="#ffbbbb"
!יישובים
!אוכלוסייה ב-2004 <br>(תושבים)
|-bgcolor="#ffbfff"
|אגארב || 35,841
|-bgcolor="#ffbfff"
|ביר אלי בין ק'ליפה || 50,059
|-bgcolor="#ffbfff"
|דג'אבינינה || 44,029
|-bgcolor="#ffbfff"
|אל-עמרה|| 28,723
|-bgcolor="#ffbfff"
|אל-הנצ'ה|| 43,170
|-bgcolor="#ffbfff"
|ראיבה || 14,647
|-bgcolor="#ffbfff"
|קרקנאה || 14,400
|-bgcolor="#ffbfff"
|מאהריס || 30,676
|-bgcolor="#ffbfff"
|מנזל צ'אקר|| 34,119
|-bgcolor="#ffbfff"
|סקיאט אדדיה|| 98,988
|-bgcolor="#ffbfff"
|סקיאט אזזיט|| 72,481
|-bgcolor="#ffbfff"
|ספקס מערב || 104,998
|-bgcolor="#ffbfff"
|ספקס דרום || 101,904
|-bgcolor="#ffbfff"
|ספקס (העיר) || 105,958
|-bgcolor="#ffbfff"
|סח'ירה || 29,616
|-bgcolor="#ffbfff"
|טינא || 45,647
|-
|colspan=2|מקורות: המכון הלאומי לסטטיסטיקה, תוניסיה
|}

==קישורים חיצוניים==

* 

==הערות שוליים==

קטגוריה:תוניסיה: מחוזות
פירולוזיט

פּירוֹלוּזיט (באנגלית: Pyrolusite) הוא מינרל המורכב בעיקר ממנגן דו-חמצני (MnO<sub>2</sub>) (כ-60% מתכולת המינרל) והוא בצר חשוב של מנגן. זהו מינרל אמורפי, שחור ורך שמבנהו גרגרי, סיבי או עמודי כשלעיתים הוא יוצר צורת כליה. המינרל מלכלך בקלות את הידיים באבקה שחורה.

פירולוזיט ורודוכרוזיט הם בין מינרלי המנגן הנפוצים ביותר. את המנגן מפיקים מהמינרל על ידי חיזור עם נתרן, מגנזיום או אלומיניום, או על ידי אלקטרוליזה. בפירולוזיט נעשה שימוש רחב בייצור "שפיגלאייזן" (מגרמנית "ברזל ראי" - סגסוגת של ברזל המכילה כ-15% מנגן), פרו-מנגן וסגסוגות שונות כגון מנגן-ברונזה. בפירולוזיט נעשה שימוש בהכנת כלור וחומרי חיטוי ולסילוק כתמי צבע מזכוכית. כחומר צביעה משתמשים בו בהדפסה וצביעה של בדי כותנה, ולהקניית הצבעים סגול, ענבר ושחור לזכוכית, כלי-חרס ולבנים, ובייצור הצבעים ירוק וסגול.

מקור השם מיוונית, "פירו" –אש, "לואין" – לשטוף משום השימוש שנעשה בו לשטוף כתמי צבע מזכוכית.

פירולוזיט הוא תוצר התחמצנות של מינרלי מנגן שעברו בליה ונוצר גם בסלעי משקע שהם תוצר של לגונות רדודות של מים עומדים או של ביצות, לעיתים בריכוז רב בצורת בצר. על פי רוב מופיע הפירולוזיט בכמות קטנה.

==תפוצה==
ניתן למצוא פירולוזיט בגרמניה, ובמכרות הברזל במינסוטה ומישיגן ובמחוז לייק בניו מקסיקו, שבארצות הברית. ארצות רבות כורות פירולוזיט כשהפוריות ביותר הן גאורגיה, אוקראינה, הודו, סין, דרום אפריקה, ברזיל, אוסטרליה וגבון הסוג פוליאניט נפוץ במכרה קיסנגי בזאיר. מכרה מנגן פעיל קיים באום בוגמה שבחצי האי סיני.

מצפון לבקעת תמנע מצוי פירולוזיט בכמות שהיא קרובה לכלכלית.

==מגוון צורות הגביש==
{|
|דמוי אשכול ענבים
|הסתעפויות דמויות עץ (דנדריטים)
|דמוי מחטים קורנים מהמרכז
|}

==קישורים חיצוניים==

*[http://webmineral.com/data/Pyrolusite.shtml פירולוזיט באתר webmineral]
* 

קטגוריה:קבוצת הרוטיל
קטגוריה:מינרלים אוקסידיים
קטגוריה:מינרלים
שלום (כתב עת)

שלום (Şalom, תעתיק בטורקית של המילה שלום) הוא שבועון יהודי מאיסטנבול. הוקם בשנת 29 באוקטובר 1947 על ידי העיתונאי אברהם ליאון שעבד בעיתון הטורקי "ג'ומהורייט". מנהל העיתון הוא איוו מולינס. עורך העיתון הוא העו"ד יקופ (יעקב) ברוכאס (Yakup Barokas). מאז שנת 1999 איזל רוזנטל יוצר באופן קבוע את הקריקטורה הראשית. מריו לוי החל את דרכו הספרותית בכתיבת מאמרים לעיתון.

העיתון כתוב בטורקית, למעט עמוד אחד שנכתב בלאדינו.

החל ממרץ 2005 צורף לו גם מוסף בלדינו, הקרוי "אל אלמנסר" ("השחר"). תפוצה: 5,000, רובה למנויים - כמה מאות מהם בחו"ל.

==ראו גם==
* אקי ירושלים

== קישורים חיצוניים ==
* 

** [http://www.salom.com.tr/news.asp?cat=17 אתר העיתון] (לאדינו)

קטגוריה:טורקיה: עיתונים
קטגוריה:עיתונות יהודית
קטגוריה:יהדות איסטנבול
קטגוריה:עיתונים בלאדינו
נמיות כיס

[[פלניגל מהמין Planigale tenuirostris]]
נמיות כיס (שם מדעי: Dasyuridae) היא משפחה של חיות כיס הכוללת 61 מינים המחולקים ל-15 סוגים. הם נפוצים באוסטרליה ובגינאה החדשה.

משקלן של נמיות הכיס הוא בין חמישה גרמים לשמונה קילוגרמים. למרות השוני הרב במשקלן, צורותיהן של מרבית נמיות הכיס דומות זו לזו. גופן ארוך, ראשן מחודד ומוארך, וזנבן שעיר, ארוך וקשה לתפוס אותו. אורך רגליהן קצר עד בינוני. למינים החיים בסביבות של עצים יש בוהן קטנה אך ניידת על רגליהם האחוריות, אולם אצל המינים שחיים ביבשה היא קטנה יותר ולעיתים אינה קיימת כלל. בנוסף, כפות רגליהן של נמיות הכיס היבשתיות נוטות להיות ארוכות יותר. לנמיות כיס רבות חסר הכיס (המאפיין את חיות הכיס); אצל מינים אלו מצויות הפטמות על חלק עור מעגלי בבטן.

==מיון==
*תת-משפחה: דסיורים (Dasyurinae)
**סוג: נמיית כיס (Dasyurus)
**סוג: שד הכיס (Sarcophilus)
**סוג: מולגרה (Dasycercus)
**סוג ומין יחיד: קווארי (Dasyuroides byrnei)
**סוג ומין יחיד: דיבלר (Parantechinus apicalis)
**סוג ומין יחיד: קאלוטה אדומה (Dasykaluta rosamondae)
**סוג: חדף הכיס (Phascolosorex)
**סוג: אנטכינוס (Antechinus)
**סוג: אנטכינוס מדומה (Pseudantechinus)
**סוג: דסיור ניו-גינאי (Murexia)
**סוג: דסיור מפוספס (Myoictis)
**סוג ומין יחיד: דסיור מנומר (Neophascogale lorentzi)
**סוג: פסקוגל (Phascogale)
*תת-משפחה: דונרטים (Sminthopsinae)
**סוג: דונרט (Sminthopsis)
**סוג: נינגאווי (Ningaui)
**סוג: פלניגל (Planigale)
**סוג ומין יחיד: ירבוע הכיס (Antechinomys laniger)

סוגים נכחדים:
* Ankotarinja
* Barinya
* Dasylurinja
* Ganbulanyi
* Glaucodon
* Keeuna
* Wakamatha
* וולידוליה (Whollydooleya)

==קישורים חיצוניים==

* 

*
קטגוריה:בעלי חיים שתוארו ב-1820
קטגוריה:טקסונים שתוארו בידי גאורג אוגוסט פולדפוס
מערכת העצבים ההיקפית

דיאגרמה של מערכת העצבים האנושית.
מערכת העצבים הסומטית כוללת תאי עצב תחושתיים שמגיעים לחוט השדרה ותאי עצב תנועתיים שמגיעים לשרירים

מערכת העצבים ההיקפית (TA: Pars peripherica; Systema nervosum periphericum) היא כינוי לחלקים של מערכת העצבים בבעלי-חוליות אשר ממוקמים מחוץ למערכת העצבים המרכזית ותפקידם לקשר אותה עם הגפיים ואיברי הגוף.

מערכת העצבים ההיקפית מתפשטת מחוט השדרה ומהמוח בצורת עצבים רבים.
היא מקשרת בין מערכת העצבים המרכזית לבין העולם החיצון, מספקת לה מידע מקולטני החישה ומעבירה הוראות מהמוח לאיברי הגוף ולשרירים.

==חלוקה של מערכת העצבים ההיקפית==
מערכת העצבים ההיקפית מורכבת משתי קבוצות של סיבי עצב. מרבית העצבים שייכים למערכת העצבים הסומטית האחראית על פעולות רצוניות וחלקם שייכים למערכת העצבים האוטונומית המווסתת את פעילותם של האיברים הפנימיים.

מערכת העצבים האוטונומית מורכבת משתי תתי קבוצות: המערכת הסימפתטית והמערכת הפאראסימפתטית.

בנסיבות רגילות נמצאות שתי המערכות האלה – הסימפתטית והפאראסימפתטית – באיזון ללא כל מאמץ מודע, כשהן משיגות הומיאוסטזיס. את המצב הזה משמרת פעולה החזרית שמקורה במבנים הפנימיים של בסיס המוח – ההיפותלמוס והמוח המוארך. במרכזי המוח האלה פוקדים החזרים על תגובות פנימיות לצורך תפקוד מרבי. אם משהו מתרחש ומשנה את התאים – הפנימיים או החיצוניים – מבנים אלה מכווננים אוטומטית את הרמות המטבוליות כדי לשמור על יציבות.

===מערכת העצבים הסומטית===

דוגמה לחיבור בין תא עצב לשריר
מערכת העצבים הסומטית, המכונה גם המערכת הרצונית, מסדירה את הפעילות של שרירי השלד של הגוף. היא מעבירה מסרים אל המוח ומהמוח לשאר חלקי הגוף, על ידי מערכת שפועלת בעצבים הסנסורים מעבירים מידע על גירויים דרך אברי חישה אל מערכת העצבים המרכזית.

המערכת הזאת מיידעת אותנו לגבי גירויים חיצוניים כמו: טמפרטורה, כאב ולחץ מסוים.
עצבים מוטוריים נושאים מסרים או אימפולסים שמגיעים ממערכת העצבים המרכזית אל השרירים, שם הם יוצרים פעילות.

===מערכת העצבים האוטונומית===

המערכת האוטונומית מווסתת תהליכי חיים חיוניים ושולטת על תפקודם הרציף של כלל האיברים הפנימיים בגוף. בניגוד למערכת הסומטית, המערכת האוטונומית אחראית על התהליכים האוטומטיים והלא מודעים בגוף, דוגמת שינוי פעימות הלב והפרשת הבלוטות.

מערכת זו מתמודדת עם שני צרכים הישרדותיים של האורגניזם: תחזוקת הגוף והתמודדות עם איום חיצוני.
בהתאם לכך, היא מתחלקת לשתי תת-מערכות:
* המערכת הסימפתטית – מערכת זו פועלת בעיקר במצבי מתח, חירום ולחץ, במטרה להכין את הגוף מיידית לתגובת הילחם או ברח.
* המערכת הפאראסימפתטית – מערכת זו פועלת להרגעת הגוף ולשמירתו במצב מנוחה.

== ראו גם ==
* עצבים קרניאלים

==לקריאה נוספת==
* קרול הווארד, המסע שלא ייאמן, הד ארצי 2000.

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
אצלי הכל בסדר (סרט תיעודי)

"אצלי הכל בסדר" הוא סרט תעודה ישראלי, בבימוי של ארז תדמור וירון אמיתי, שיצא בשנת 2005, ושודר במסגרת ערוץ יס דוקו.

הסרט מתעד את חייה האישיים והמקצועיים של הזמרת ג'וזי כץ, מספר את סיפור חייה ואת ניסיונה לשוב לקדמת במת הזמר הישראלי אחרי שהות ארוכה בארצות הברית.

בסרט משתתפים, בין היתר, מאיר בנאי, ישראל גוריון, מני פאר, חמי רודנר, אריק סיני וכץ עצמה.

==קישורים חיצוניים==

* [http://www.habama.co.il/Pages/Event.aspx?Subj=4&Area=1&EventId=11991 תיאור הסרט], באתר הבמה
* [https://vod.walla.co.il/movie/2858003 הסרט לצפייה ישירה], באתר וואלה VOD

== הערות שוליים ==

קטגוריה:סרטי 2005
קטגוריה:סרטים תיעודיים ישראליים
קטגוריה:מוזיקה ישראלית: סרטים תיעודיים
קטגוריה:סרטים ישראליים משנת 2005
הבית של נינה

הבית של נינה (בצרפתית: La Maison de Nina) הוא סרט קולנוע צרפתי של הבמאי רישאר דמבו משנת 2005.
== עלילה ==
עלילת הסרט מתרחשת בבית יתומים בצרפת, בתום מלחמת העולם השנייה. זהו סיפורה של מנהלת הבית - נינה, פליטה יהודייה מסלוניקי וסיפורם של הילדים: קשיי ההיקלטות, הגעגועים, כאב הפרידה וההתמודדות עם הידיעות על גורל ההורים.

הסרט מתחיל בסיפור קליטתם של אח ואחות המגיעים למקום, עובר לנינה האוספת ילד מזרועות הוריו המאמצים הגויים. אולם ההרמוניה נשברת כאשר מגיעים למוסד ילדים ששוחררו ממחנות הריכוז. הילדים החדשים ממשיכים ללבוש את מדיהם ופועלים כחבורה מגובשת המונהגת על ידי מי שהיה מפקד הצריף במחנה. קשה להם לקבל מרות, קשה להם להאמין למבוגרים, קשה להם למצוא שפה משותפת עם ילדים שלא חוו את זוועות המחנות, קשה לילדים המסורתיים ממזרח אירופה להבין איך אחיהם הצרפתים מסוגלים להכניס אל פיהם מזון לא כשר.

הסרט מבוסס על סיפורם של בתים דומים שהוקמו אחרי השואה, בתים ומוסדות שקלטו ילדים ניצולי שואה, למשל הבית שהקימה לנה קיכלר-זילברמן המתואר בספרה מאה ילדים שלי. הסרט "הבית של נינה" מצליח להביא את סיפורם מבלי לשקוע ברחמים או ברגשנות.

הסרט זכה לציון לשבח במסגרת פרס יו"ר יד ושם לשנת 2006.<ref></ref>

הסרט הוקרן בישראל בחסות אגודת עלומים שחבריה היו בין הילדים שהוסתרו בצרפת בתקופת השואה ורובם עברו דרך בתים כמו הבית שהסרט מתאר.

==ראו גם==
*בית הילדים בבלנקנזה
* מאה ילדים שלי (סרט, 1987)

== קישורים חיצוניים ==

==הערות שוליים==

קטגוריה:סרטי 2005
קטגוריה:סרטים צרפתיים
קטגוריה:סרטים על השואה
*
קטגוריה:ילדים בשואה: צרפת
קטגוריה:זיכרון שואת יהודי צרפת
קטגוריה:סרטים על ניצולי השואה
בובות נייר

"בובות נייר" הוא סרט תעודה ישראלי, בבימויו של תומר הימן, שיצא לאקרנים בשנת 2006, זוכה פרס טדי.

הסרט התיעודי עוקב אחרי חייהם של שישה עובדים פיליפינים העובדים בבני ברק בסיעוד קשישים, ובסופי שבוע עורכים בתל אביב מופע דראג בשם "בובות של נייר". הסרט מציג את חייהם על רקע חששם ממשטרת ההגירה ומפיגועים.

הסרט הופק תחילה כמיני-סדרה, ששודרה בשנת 2004 בשישה פרקים בערוץ "yes פלוס" בטלוויזיה בלוויין.

==קישורים חיצוניים==

* [http://www.heymann-films.com/he-il/Films/Details/Paper-Dolls תיאור הסרט], באתר חברת "סרטי האחים היימן"
* [http://www.jff.org.il/show_movie.php?id=80 תיאור הסרט], באתר פסטיבל הקולנוע ירושלים
* 
* 

==הערות שוליים==

קטגוריה:סרטים תיעודיים ישראליים
קטגוריה:סרטי להט"ב ישראליים
קטגוריה:טרנסג'נדר בקולנוע
קטגוריה:קרוס-דרסינג בקולנוע ובטלוויזיה
קטגוריה:תל אביב-יפו בקולנוע
קטגוריה:זוכי פרס טדי
קטגוריה:סרטי להט"ב תיעודיים
קטגוריה:סרטים בעברית
קטגוריה:סרטים ישראליים משנת 2006
בית קפה וינאי

[[קפה ברוינרהוף בווינה: קריאת עיתון יומי היא חלק אינטגרלי מחוויית בית הקפה הווינאי]]
[[קפה צנטרל בווינה]]
בית קפה וינאי הוא מוסד וינאי טיפוסי, ולו חלק חשוב במסורת התרבותית של וינה ובהתפתחותה הספרותית והאמנותית. הסופר בן־העיר פטר אלטנברג תיארו כמקום שהוא "לא לגמרי בבית וגם לא ממש בחוצות העיר". 

לפי התיאור המסורתי, הקפה הופיע בעיר לעקבות קרב וינה שבסיומו נמצאו כמה שקים עם פולי קפה. בשנת 1891 באותו מקום הוקם מפעל של יוליוס מיינל. עדויות היסטוריות מוכיחות שבית קפה ראשון הוקם בעיר בשנת 1685 על ידי יורי פרנץ קולצ'יצקי.

== ייחוד ==
בניגוד למקובל בבתי קפה אחרים, בבית קפה וינאי זהו עניין שבשגרה שסועד יישב במקומו משך שעות רבות בעודו קורא בעיתוני היום, וזאת לאחר שהזמין כוס קפה אחת בלבד. עובדה זו היא שאפשרה לאמנים, סופרים ואנשי רוח ליצור בבתי הקפה של וינה את אחת מפסגות התרבות האירופאית, בעיקר בתקופת מפנה המאה העשרים.

=== עשייה תרבותית === 
בשלהי המאה התשע עשרה ובתחילת המאה העשרים פקדו כמה מאנשי הרוח המובילים של אוסטריה באופן קבוע את בתי הקפה בווינה, ואלה שימשו בעבורם לא רק מקום למפגש ולשיחה, כי אם מקום עבודה ממש. כתב העת הנודע הלפיד (Die Fackel) שערך ופרסם העיתונאי, הסופר והמשורר המשפיע קרל קראוס נכתב ברובו בבתי קפה בווינה. בין אנשי הרוח האחרים שיצירתם נקשרה בתרבות בתי הקפה ניתן למנות את ארתור שניצלר, ליאו פרוץ, יוזף רות, אלפרד פולגר, פרידריך טורברג ואגון ארווין קיש. סצנת בתי קפה התקיימה באותה העת גם בפראג.

=== צורת הגשת הקפה ===
לפי המקובל בבתי קפה וינאיים, ביחד עם הקפה מגיש המלצר כוס מים קרים וטריים, אשר נשתים ביחד עם הקפה או לאחריו. בבתי קפה אחדים מביא המלצר מים לסועדים המאריכים בביקורם, אפילו כשלא נתבקש. הסיבה המקורית להגשת המים כמעט ונשכחה בינתיים: בעבר, כאשר היה הקפה יקר מאוד וההנאה ממנו הייתה שמורה לבני אצולה בלבד, לא היה זה לפי כבודם ללקק את הכפית או להניח אותה פשוט בצלוחית, ליד כוס הקפה. משום כך הגישו עם הקפה כוס מים, שבה הונחה הכפית.

בבתי הקפה הווינאים הומצא האיינשפנר, וריאציה של המוקה המוגש בכוס זכוכית, עם חלב ובתוספת קצפת.

==קישורים חיצוניים==

*
קטגוריה:וינה: תרבות
יחידת רפואה אווירית

חייל של חיל האוויר עובר אימון ב[[מאמן טיסה של ירפ"א המדמה תרחיש של היפוקסיה]]
יחידת רפואה אווירית (ירפ"א 112) היא יחידה רפואית בחיל האוויר הישראלי.

בראש ירפ"א עומד קצין רפואה בדרגת סגן-אלוף, נכון לשנת 2024, מפקד ירפ"א הוא סא"ל ד"ר עומר טהורי. מפקד ירפ"א כפוף למפקדת קצין רפואה חילי (מקרפ"ח). מקום מושבה של היחידה הוא מחנה דורי בתל השומר; זוהי יחידת חיל האוויר היחידה (בנוסף למקרפ"ח, המשתמשת באותו המתקן) בתל השומר. מבין שתי היחידות אחראית ירפ"א למנהלת הבסיס, והשירותים השונים (רס"ר הבסיס, קצין הביטחון) שייכים כולם לירפ"א.

ירפ"א עוסקת בעיקר בבדיקות הכשירות הרפואית והפזיולוגית של אנשי צוות האוויר. במתקן היחידה מרפאה ובה רופאים מומחים מתחומים שונים המבצעים בדיקות שגרה לכל אנשי צוות האוויר בחיל האוויר. בנוסף מתבצעים ביחידה בחינות רפואיות למלש"בים המועמדים שקיבלו זימון לקורס טיס, או לסיירת מטכ"ל וכן לצוערים בקורס הטיס עצמו. 

ביחידה נמצא גף פיזיולוגיה תעופתית המכיל מאמנים שונים אשר מדמים תנאים פזיולוגים אליהם צוותי אוויר עלולים להיחשף במהלך טיסה, אחד המתקנים הייחודיים האלו הוא מתקן התא-רום, המדמה את תנאי הלחץ וריכוז החמצן באוויר באירוע תקלה במערכת הדיחוס או במערכת החמצן. המאמן חושף ללחץ אטמוספירי נמוך ומאפשר אימוני היפוקסיה וראיית לילה תוך הסתכנות בבארוטראומה ובמחלת הדקומפרסיה. בנוסף נמצאים בגף סימולטור הורטיגון שמאמן תרחיש של התמצאות מרחבית שגויה, מאמן ROBD (Reduced Oxygen Breathing Device, מדמה נשימה דלה בחמצן), מאמן AGSM (Anti G Straining Maneuver) המתרגל את הטכניקה הדרושה להתמודדות עם סכנות החשיפה לתנאי G גבוהים, ומאמן אמר"ל (אמצעי ראיית לילה). המיון בירפ"א הוא בין המחמירים בעולם.

היחידה מארגנת קורסים והכשרות לאנשי רפואה בחיל האוויר. אחת ההכשרות הקבועות היא "קורס רפואה אווירית", הניתן לאחדים מרופאי חיל האוויר והמכשיר אותם לטפל בבעיות רפואיות ייחודיות הקשורות לטיסה.

תחום בריאות תעסוקתית היושב תחת ירפ"א עוסק בבטיחות בעבודה עם גורמי סיכון כימיים ופיזיקליים ומספק מענה לכלל יחידות חיל האוויר.

במחנה ירפ"א שוכנת מפקדת קצין רפואה חילי של חיל האוויר, בה משרתים קצין רפואה חילי (קרפ"ח), ראש ענף מבצעים, קצין רפואת שיניים חילי (קרש"ח), וראש ענף פסיכולוגיה.

==ראו גם==
*המכון לרפואה ימית

==קישורים חיצוניים==

* 
* 
* 

קטגוריה:יחידות חיל האוויר הישראלי
קטגוריה:חיל הרפואה
קטגוריה:רפואה תעופתית
קטגוריה:ישראל: רפואה צבאית
רפואה וישועה

נשיא המדינה, [[ראובן ריבלין, מארח קבוצת ילדי רפואה וישועה, מתנדבי ונציגי הארגון, בבית הנשיא, אוקטובר 2017]]
רפואה וישועה - אגודת ביקור חולים דחסידי גור בארץ ישראל הוא ארגון ללא מטרת רווח מטעם חסידות גור המסייע לילדים ומשפחות של לוקים במוגבלות שכלית התפתחותית. הארגון מנוהל על ידי נתן קוביציק ושמואל גלקופף.

== פעילות הארגון ==
הארגון מתמקד בסיוע לבעלי צרכים מיוחדים הלוקים במוגבלות שכלית התפתחותית ולבני משפחותיהם. הארגון מתבסס על מתנדבים ומצבת מקבלי המשכורות בו נמוכה מאוד לעומת היקף הפעילות. בפעילויות הארגון משתתפים בצורה פעילה כ-1086 ילדים וילדות בעלי צרכים מיוחדים, ומאות מתנדבים.

לרפואה וישועה מועדוניות בבני ברק ובירושלים, הפועלות 365 יום בשנה ללא הרף, המלוניות מספקות מקום חם ומהוות מעין 'בית נוסף' לאדם המיוחד, במכרז שנערך על ידי משרד הרווחה בשנת 2015 להקמת מלוניות זכתה העמותה במכרז להקמת מלוניות נוספות בירושלים ואשדוד.

מועדוניות רפואה וישועה - סיוע למשפחותיהם של ילדים חריגים בטיפול מחוץ למסגרות על ידי מועדוניות שישי-שבת (בבני ברק, בירושלים, בבית שמש, באשדוד בחיפה בחצור הגלילית בקרית גת ובערד), בנוסף מארגן הארגון שבתות מחנה.

מחנה חג 'קמפ ורדיגר' בכל חול המועד מחנות ענק ושמחת בית השואבה. בהשתתפות מאות ילדים ומתנדבים, הקמפ תרומת שלמה ורדיגר מארצות הברית יו"ר אגודת ישראל באמריקה וקרוי על שמו.

כמו כן מסייע הארגון למשפחות בהתנהלות מול משרדי הממשלה וקופות החולים ובייעוץ רפואי על ידי צוות מומחים.

=== הקמת המרכז הרפואי באשדוד ===
העמותה התמודדה במכרז להקמת בית חולים באשדוד, ופרשה ממנו. בשנת 2006 יזמה העמותה את הקמתו של חדר מיון בסמוך לבית החולים במענה למצוקה של שירותי הרפואה בעיר. ב-2008 חתמה העמותה על הסכם עם משרד הבריאות להקמת חדר המיון והתחייבה עוד באותה שנה להשלים את הקמתו.<ref></ref> במסגרת ההסכם, המרכז צפוי היה להעניק סיוע חירום רפואי לתושבי העיר, ולכלול חדר מיון קדמי ויחידות רפואיות מודרניות, שנועדו לעסוק באבחונים וטיפולים מקצועיים בשלוש-עשרה יחידות רפואיות: מיון רפואי כללי, חדר טראומה, מיון ילדים, יחידה כירורגית לטיפולים אמבולטוריים (טרום ניתוח), יחידה אורתופדית, יחידה אורולוגית, מכון עיניים, מכון גסטרו, מכון בדיקת מאמץ, מכון לבריאות האישה, מכון פיזיותרפיה, יחידת אשפוז יום ועוד. לצורך ההקמה, העביר משרד הבריאות לעמותה 9.6 מיליון ש"ח. כמו כן, גייסה העמותה 950 אלף דולר מתרומות.<ref></ref> מינהל מקרקעי ישראל העביר לעיריית אשדוד שלושה דונם לצורך ההקמה. מנהלת ההקמה עמדה תחת ראשותו של אברהם אופק, מנכ"ל מכון אופק לניהול.

המבנה שהוקם על ידי רפואה וישועה חרג מהיתר מינהל מקרקעי ישראל בהיקף של 17 אלף מ"ר, פי שלושה מהמותר, אולם העמותה לא שילמה על חריגה זו. ב-2014 מכרה רפואה וישועה את הקרקע שניתנה לה לחברת נדל"ן מבלי ליידע את משרד הבריאות תמורת סכום של 57 מיליון ש"ח. משרד הבריאות תבע את העמותה על סך 16 מיליון ש"ח מאחר שהאחרונה לא קיימה את התחייבויותיה, לא השלימה את בניית המרכז הרפואי ולא הפעילה אותו.

מדו"ח בדיקה של רשות התאגידים עולים חשדות לאי סדרים בפעילות העמותה ולא ניתן לה אישור ניהול תקין לשנים 2019-2020.<ref></ref>

בספטמבר 2021 הסכם פשרה בין העמותה וחברת M.C.A.M.R.C. לבין המדינה קיבל תוקף של פסק דין, ובמסגרתו הן התחייבו להחזיר למדינה את אותם 9.6 מיליון ש"ח שניתנו להן על ידי משרד הבריאות.

== קישורים חיצוניים ==
* 
* עמותת 

==הערות שוליים==

קטגוריה:ארגוני עזרה בישראל
קטגוריה:ארגונים מסייעים ללוקים במוגבלות שכלית התפתחותית
קטגוריה:חסידות גור
White Light/White Heat

White Light/White Heat ("אור לבן/חוֹם לבן") הוא אלבומה השני של הוולווט אנדרגראונד. האלבום הוקלט במשך יומיים בשלהי 1967 והצליל המעוות, מונחה-הפידבק והגס שלו הפך למקור השפעה לאינספור מוזיקאים, כמו הסטוג'ס, ולאחד מאבות הטיפוס של תנועת הפאנק. 
== הפקה ==
שיר הנושא "White Light/White Heat", הקצבי, המהיר והאגרסיבי יחסית, מהלל את השימוש בהרואין ובסמים מעוררים. הוא מתעד את תחושותיהם של חברי הלהקה כשיצאו אל אור הבוקר לאחר לילה ארוך של צריכת סמים, מושר בידי לו ריד ומלווה בצלילי פסנתר, בדומה לשיר "I'm Waiting for the Man" מן האלבום הראשון. השיר כוסה בידי דייוויד בואי ב-1973. "The Gift" הוא סיפור קצר שכתב ריד ומדוקלם בידי ג'ון קייל, העוסק באדם השולח את עצמו בדואר אל אהובתו. "Lady Godiva's Operation" מושר בידי קייל, כאשר לקראת סוף השיר צועק ריד את מילות השיר כשהוא דורס את קולו של קייל, ומלווה בנגינת ויולה אלקטרונית מעוותת של קייל. השיר עוסק בדראג קווין בשם ליידי גודייבה העובר ניתוח שלא עולה יפה. השיר "Here She Comes Now", שנחשב לקונבנציונלי ביותר באלבום, כוסה על ידי נירוונה ב-1991. "I Heard Her Call My Name" הוא שיר אגרסיבי ורועש במיוחד בזכות סולו גיטרה מעוות ועמוס בדיסטורשן של ריד, הנחשב לאחד הטובים שלו. הדעות בנוגע לנושא השיר מתחלקות בין יחסי מין, לאהובתו המתה של ריד שמטלפנת אליו וקוראת בשמו דרך השפופרת.

השיר החותם "Sister Ray" נחשב לשיא האלבום. זוהי יצירה אפית ופרועה בת מעל ל-17 דקות שמקובל לחשוב שהוקלטה ב"טייק" אחד, תוך הסכמה מראש בין חברי הלהקה שלא לחתוך מן ההקלטה שגיאות שיקרו במהלכה. השיר עוסק בנושאים הטיפוסיים ליצירתו של ריד - התמכרות לסמים, אלימות, הומוסקסואליות וטרנסווסטיזם ומלווה בנגינת אורגן רועשת של קייל וגיטרה חורקת של ריד. השיר אינו כולל נגינת בס כלל, ומכיל כ-10 דקות של אקורדים ורעשים מאולתרים המזכירים ג'אז חופשי. ריד סיפר על תגובתו של טכנאי ההקלטות לשיר: "הטכנאי אמר, 'אני לא חייב להקשיב לזה. אני אלחץ על כפתור ההקלטה, ואז אני עוזב. כשתסיימו בואו לקרוא לי.'" השיר היה אהוב במיוחד על חברי הלהקה ורוב הופעותיה של הלהקה נחתמו אף הן בשיר "Sister Ray". השיר כוסה על ידי ג'וי דיוויז'ן וניו אורדר.

==עטיפת האלבום==
על גבי עטיפת האלבום השחור, מודפס בשחור (מעט כהה יותר מהרקע) תצלום מעובד מעשה ידיו של אחד מהאמנים שטופחו על ידי אנדי וורהול ב"מפעל" - בילי ניים. בתצלום מוצגת כתף שעליה קעקוע של גולגולת.

==רשימת השירים==
#"White Light/White Heat" (ריד) – 2:47
#"The Gift" (ריד, מוריסון, קייל, טאקר) – 8:19
#"Lady Godiva's Operation" (ריד) – 4:56
#"Here She Comes Now" (ריד, מוריסון, קייל, טאקר) – 2:04
#"I Heard Her Call My Name" (ריד) – 4:38
#"Sister Ray" (ריד, מוריסון, קייל, טאקר) – 17:27

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי הוולווט אנדרגראונד
קטגוריה:אלבומים באנגלית
מערכת מידע אסטרטגית

מערכת מידע אסטרטגית (SIS - Strategic information system) היא מערכת מידע המשמשת לתמיכה באסטרטגיה עסקית תחרותית של ארגון.

המערכת תומכת ביישום אסטרטגיית הארגון על מנת להשיג יתרון על מתחריו. מערכת כזו יכולה לתמוך בשיפור הקשר עם הלקוח, בשיפור תנאי הסחר עם הספקים, ביצירת הזדמנויות שיווקיות חדשות ובשיפור ויעילות העובדים. 

מערכות מידע אסטרטגיות הן מערכות מידע קונבנציאליות המנוצלות בדרכים חדשניות. ההתפתחות המהירה בטכנולוגיית המידע חוללה מהפכה באופן שבו חברות מנהלות את עסקיהן ואת קשריהן עם ספקים ולקוחות. ההבדל המשמעותי בין מערכת המידע מסוג SIS לבין כל שאר המערכות השונות כגון - TPS, MIS, DSS, EIS, היא שמערכת ה SIS היא מערכת בעלת זיקה חיצונית אשר משפיעה על יחסי הארגון בסביבתו החיצונית ולא כמו כל השאר אשר הן מערכות בעלות זיקה פנים ארגונית. 

לדוגמה, חברת דומינו'ס פיצה אשר משתמשת במערכת מידע מסוג SIS לנווט את שיחות הלקוחות לסניף הפיצה הקרוב לביתם. בלוס אנג'לס קיימים למעלה מ-300 סניפי דומינו'ס פיצה. ריבוי הסניפים מקשה על הלקוחות לדעת לאיזה סניף לצלצל על מנת להזמין פיצה ולכן השתמשה חברת דומינוס פיצה במערכת SIS אשר תנווט את השיחות לסניף הפיצה הקרוב ביותר לביתו של המזמין. הלקוח מתקשר למספר אוניברסלי לכל הלקוחות בארצות הברית, המספר מזהה את מספר הטלפון של הלקוח ואת כתובתו ולפי נתונים אלו מפנה את השיחה לסניף הפיצה הקרוב לבית הלקוח. במקרה זה מערכת ה-SIS תורמת הן לנוחות הלקוח שהתקשר למספר אחד ולא היה צריך לחשוב לאיזה סניף להתקשר, הן למהירות הגעת השליח מאחר שהסניף קרוב לבית הלקוח והן ביעילות גלובלית של כל סניפי הרשת. 

קטגוריה:מערכות מידע
קטגוריה:ניהול מידע
קטגוריה:אסטרטגיה
וטיבר

וטיבר (שם מדעי: Vetiveria zizanioides) הוא עשב רב שנתי ממשפחת הדגניים שנפוץ באזורים טרופיים וסובטרופיים, בעיקר בהודו, בבורמה, בסרי לנקה, ומשם התפשט דרך דרום מערב אסיה לאזורים טרופיים באפריקה. שורשי הצמח משמשים להפקת שמן אתרי משובח בעל פעילויות רבות כמו: משקם תאי עור, מזרז ריפוי פצעים, משקם צלקות, מבהיר כתמי עור, משקם כוויות, משקם עור סדוק, שומר על לחות, רכות, גמישות של העור, מקל על כאבי ארתריטיס וגאוט, מקל על אולקוס, קוליטיס, קרוהן. כמו כן בנוסף לשמן האתרי ריח דומיננטי המשמש בתעשיית הבשמים.

וטיבר ידוע בעולם גם כצמח מייצב קרקע. הוא מייצב קרקע על ידי כך שהוא מונע נגר וסחף ממדרונות בצדי דרכים, משדות חקלאיים ומגדות נחלים ומייצב דיונות חול. הצמח נמצא גם יעיל במניעת גלישה של קרקע במדרונות תלולים ובגדות של תעלות ונחלים.

בשנת 1984 הובא לארץ חומר ריבוי של צמח הווטיבר. בשנת 2008, מתבצעים בארץ ניסיונות להשתמש בו לייצוב קרקעות כתחליף ידידותי לסביבה לאמצעים מלאכותיים יקרים יותר.

==קישורים חיצוניים==

* 
* נתיב דודאי, אלי פוטיבסקי, דוד חיימוביץ', מני בן חור, [http://old.magazine.isees.org.il/ArticlePage.aspx?ArticleId=163 צמח הווטיוור ככלי לשימור ולמניעת זיהום קרקע בישראל], מצוטט באתר "אקולוגיה וסביבה", אוגוסט 2011
* 

קטגוריה:דגניים
א' בשבט

על פי הלוח העברי הקבוע, פרשת בר המצווה של ילד שנולד בא' שבט היא ברוב השנים פרשת בא. אבל אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) פרשת בר המצווה היא פרשת וארא. 

==חגים ומועדים==
*ראש השנה לאילנות לדברי בית שמאי, שאין הלכה כמותם

==אירועים היסטוריים==
* ב'תפ"ח (לפי המקרא והמסורת היהודית) – התחיל משה לומר את ספר דברים לפני עם ישראל. על פי חז"ל יום זה שווה ליום מתן התורה.<ref></ref>
* ה'רמ"א – האינקוויזיציה הספרדית מתחילה לפעול.
* ה'תרמ"ב – בחרקוב הקימו קבוצת צעירים יהודים משכילים את תנועת ביל"ו ("בית יעקב לכו ונלכה"), בעקבות הפרעות שנה קודם לכן.

==נולדו==
* ה'תר"ס – צ'יאונה סוגיהארה, קונסול יפני וחסיד אומות העולם (נפטר ב-1986)
* ה'תרס"ג – ישעיהו ליבוביץ, מדען רב תחומי, ביוכימאי והוגה דעות יהודי ישראלי (נפטר ב-ה'תשנ"ד)
* ה'תרע"ד – יוסף ולק, מחנך והיסטוריון ישראלי. (נפטר ב-ה'תשס"ה
* ה'תרפ"ו – פרופסור יהודה לוי, פיזיקאי, רב, פרשן תלמוד, רקטור מכון לב בירושלים
* ה'תשי"ב – עתניאל שנלר, חבר הכנסת מטעם קדימה
* ה'תשי"ח – אודי אדם, מפקד פיקוד הצפון בעת מלחמת לבנון השנייה
* ה'תשכ"ט – הרב יחיאל מיכאל יוספי, מורה רוחני המקורב לחסידות ברסלב
* ה'תשל"ב – יוחנן פלסנר, חבר הכנסת לשעבר ויו"ר המכון הישראלי לדמוקרטיה
* ה'תשמ"א – תמר איש-שלום, עיתונאית ישראלית, מגישת המהדורה המרכזית של חדשות 13

==נפטרו==
משה לוי הרמטכ"ל ה-12 של צה"ל
* ה'תקע"ד – רבי אליעזר היילבוט, רב גרמני ומחבר "משנת דרבי אליעזר"
* ה'תרל"ט – מהר"ם שיק, מראשי הרבנים ביהדות הונגריה וממנהיגי האורתודוקסיה ההונגרית
* ה'תר"ע – רבי ירחמיאל ישראל יצחק דנציגר, האדמו"ר מאלכסנדר
* ה'תר"ע – הרב שלום עמנואל מויאל רב מקומי בעיר מנאוס, בירת מדינת אמזונס שבצפון ברזיל.
* ה'תשל"א – רבי משה יחיאל הלוי אפשטיין, האדמו"ר מאוז'רוב
* ה'תשנ"ו – פרופ' ישראל אלדד (שייב), מראשי הלח"י
* ה'תשנ"ז – הרב אברהם פרבשטין, ראש ישיבת חברון, מעורכי האנציקלופדיה התלמודית וחבר מועצת גדולי התורה של דגל התורה.
* ה'תשס"ב – רבי בנימין רבינוביץ, רב, דיין, ראש ישיבת תולדות אהרן, חבר בד"ץ העדה החרדית בירושלים, אדמו"ר משכנות הרועים
* ה'תשס"ח – משה לוי, הרמטכ"ל ה-12 של צה"ל (בין השנים ה'תשמ"ג-ה'תשמ"ז).
* ה'תשס"ט – חבר הכנסת הרב אברהם רביץ
* ה'תשע"ח – הרב זאב קרוב, איש חינוך ישראלי. שימש ראש ישיבת השומרון, ר"מ במספר ישיבות ומרצה ליהדות במסגרות שונות ברחבי הארץ ומחבר ספרים.
* ה'תשע"ט – פרופסור משה ארנס, איש ביטחון ופוליטיקאי ישראלי, כיהן כשר הביטחון וכשר החוץ.
----

* כ"ט בטבת – ב' בשבט
* שבט

== הערות שוליים ==

ה01
י01
ב' בשבט

על פי הלוח העברי הקבוע, פרשת בר המצווה של ילד שנולד בב' שבט היא ברוב השנים פרשת בא. אבל אם בר המצווה חל בשנה חסרה המתחילה בשבת (שנה מקביעות זחא או זחג) פרשת בר המצווה היא פרשת וארא.

==חגים ומועדים==
* יום טוב במגילת תענית, על מותו של אלכסנדר ינאי
* פורים שני ליהדות רומא, לרגל הצלתם משרפה בגטו ברומא

==אירועים היסטוריים==
* 70 מזקני ישראל ניצלו ממיתה כאשר שלומציון המלכה שחררה אותם לאחר מות בעלה, המלך אלכסנדר ינאי
* ה'תקנ"ג – ניסיון הצתה של הגטו היהודי ברומא, הניסיון כשל בשל הגשם שהחל לרדת.
* ה'תרע"ט – חתימת הסכם ויצמן-פייסל
* ה'תרפ"ב – הצגת הבכורה של "הדיבוק" מועלית בתיאטרון הבימה במוסקבה
* ה'תש"ב – השואה: מתכנסת ועידת ואנזה, שבה סוכמו פרטי הביצוע של הפתרון הסופי
* ה'תש"ט – ארצות הברית משדרגת את הכרתה בישראל להכרה "דה יורה"
* ה'תשי"א – נוסדה ירוחם
* ה'תש"ם – הוקמה בישראל מחדש התנועה החרדית הוותיקה "מחזיקי הדת" על ידי רבי ישכר דב רוקח האדמו"ר מבעלזא
* ה'תשנ"א – מלחמת המפרץ פורצת. כוחות הקואליציה בראשות ארצות הברית תוקפים בעיראק. בתגובה, יורה עיראק 8 טילי סקאד לעבר ישראל
* ה'תשנ"ז – "פרשת בר-און חברון": בצעד מעורר תמיהה ממנה ממשלתו של בנימין נתניהו את רוני בר-און לתפקיד היועץ המשפטי לממשלה. בעקבות הביקורת הציבורית מתפטר בר-און מהתפקיד כעבור יומיים בלבד

==נולדו==
* ה'תקע"ו – הרב שמואל סלנט, רבה של הקהילה האשכנזית בירושלים במשך כ-43 שנים.
* ה'תרפ"ו – יצחק מודעי, שר האוצר וחבר הכנסת מטעם הליכוד (נפטר ב-ה'תשנ"ח)
* ה'תשמ"ו – נעמה לזימי, חברת הכנסת מטעם העבודה
* ה'תשנ"ה – מגי טביבי, מגישת חדשות ושחקנית ישראלית

==נפטרו==
* אלכסנדר ינאי, מלך ממלכת החשמונאים
* ה'תכ"א – רבי מנחם מנדל קרוכמל, רבן של ניקלשבורג וקהילות נוספות ורב ראשי ליהדות מוראביה, מחבר שו"ת 'צמח צדק'.
* ה'תק"ס – רבי משולם זושא מאניפולי.
* ה'תרס"ז – רבי שמחה בונים קאליש, הרבי מאוטוואצק (משושלת חסידות וורקא).
* ה'תשכ"ד – אהרן ציזלינג, חבר הכנסת מטעם מפ"ם ואחדות העבודה, מחותמי מגילת העצמאות (נולד ב-ה'תרס"א)
* ה'תשל"ד – הרב יוסף משאש, דיין, פוסק, משורר ואיש ציבור. כיהן כרבה הראשי של חיפה.(נולד בה'תרנ"ב)

----

* א' בשבט – ג' בשבט
* שבט

==הערות שוליים==

ה02
י02
ד' בשבט

על פי הלוח העברי הקבוע, פרשת בר המצווה של ילד שנולד בד' שבט היא, ברוב השנים, פרשת בא. אבל אם בר המצווה חל בשנה שלמה המתחילה ביום חמישי (שנה מקביעות השא או השג) פרשת בר המצוה היא פרשת בשלח.

==חגים ומועדים==
* פורים מסטיסלב – לזכר הצלת יהודי מסטיסלב מהקוזאקים בשנת ה'תק"ד.

==אירועים היסטוריים==
* ד'תתקי"ט – הפעם הראשונה שתקופת שמואל נפלה בתאריך זה
* ה'תש"ה – תחילת פינוי מחנה ריכוז אושוויץ – 58,000 אסירים נשלחים לצעדת מוות.
* ה'תשס"ב – פיגוע ירי באולם השמחות ארמון דוד בחדרה, בו נהרגו שישה ונפצעו עשרות אנשים.

==נולדו==
* (לפי המסורת היהודית, בקירוב) – אשר, בנו העשירי של יעקב אבינו.
* ה'תרל"ה – ישי שור, מתמטיקאי יהודי שפעל בגרמניה. (נפטר בי"ב בטבת ה'תש"א)
* ה'תרס"ב – הרב חיים מרדכי אייזיק חדקוב, מבכירי חסידות חב"ד. (נפטר בג' באייר ה'תשנ"ג)
* ה'תרס"ה – הרב יקותיאל יהודה הלברשטאם, האדמו"ר מצאנז קלויזנבורג ומייסד מפעל הש"ס. (נפטר בט' בתמוז ה'תשנ"ד)
* ה'תש"ח – אבישי ברוורמן, פרופסור לכלכלה שר וחבר הכנסת.
* ה'תשל"א – אסף אמדורסקי, זמר, פזמונאי ומלחין ישראלי.

==נפטרו==
ה[[בבא סאלי]]
* ה'תקס"ז – רבי משה לייב מסאסוב, אדמו"ר חסידי. (נולד בה'תק"ה)
* ה'תק"ע – רבי אברהם הכהן מקליסק, מתלמידי המגיד ממזריטש ומראשי עליית החסידים לארץ ישראל.
* ה'תרמ"ז – רבי מנחם נחום טברסקי, בנו של המגיד מטוריסק והאדמו"ר מטריסק-בריסק. (נולד בכ"ב בסיוון ה'תקפ"ט)
* ה'תרע"ב – יוסף ויתקין, מחנך, ממבשרי העלייה השנייה ותנועת העבודה הציונית. (נולד בה'תרל"ו)
* ה'תר"ף – אמדאו מודיליאני, צייר יהודי ממוצא איטלקי. (נולד בה'תרמ"ד)
* ה'תרפ"ג – רבי אברהם דב פופל, רבה של מריאמפול, חבר הסיימאס ויו"ר אגודת ישראל בליטא.
* ה'תרצ"ב – הרב רחמים מלמד כהן, מחבר "כיסא רחמים" ורבה של קהילת יהדות פרס בירושלים. (נולד בכ"ה באלול ה'תרכ"ה)
* ה'תשכ"ו – הרב יחיאל יעקב וינברג, רב ופוסק, ראש בית המדרש לרבנים בברלין, מחבר שו"ת שרידי אש.
* ה'תשמ"ד – רבי ישראל אבוחצירא, המכונה "באבא סאלי", מקובל מרוקאי. (נולד בא' בתשרי ה'תר"ן)
* ה'תשס"ז – אהרן אוזן, שר וחבר הכנסת ישראלי, ממיסדי תמ"י. (נולד בד' בחשוון ה'תרפ"ה)

----
* ג' בשבט – ה' בשבט
* שבט

ה04
י04